Държавен вестник, бр. 34, 2006 г., стр. 30

С Т Р .  30
Д Ъ Р Ж А В Е Н   В Е С Т Н И К
Б Р О Й  34
бъдат предмет на отделни споразумения, но ще
бъдат еднакви или сходни с реда и условията по
това споразумение.
Член III
Правителството на Съединените американ-
ски щати ще предоставя на Организацията на
Северноатлантическия договор, включително
на нейните военни и граждански структури,
както и на държавите членки, поискали атомна
информация във връзка с функциите си при
мисии на НАТО, такава атомна информация,
за която правителството на Съединените аме-
рикански щати счита, че е необходима за:
(а) разработка на планове за отбрана;
(b)обучение на личния състав за използване
на атомни оръжия и за защита от такива
оръжия, както за други приложения на
атомната енергия;
(c) оценка на възможностите на потенциал-
ните неприятели за употреба на атомни
оръжия и други приложения на атомната
енергия;
(d) разработка на преносни системи, съвмес-
тими с пренасяните от тях атомни оръжия.
Член IV
1. Правителството на Съединените амери-
кански щати ще осъществява сътрудничество-
то по това споразумение в съответствие с при-
ложимото законодателство на страната.
2. По това споразумение правителството
на Съединените американски щати няма да
прехвърля атомни оръжия, неядрени части на
атомни оръжия или неядрени части на атом-
ни оръжия, при които са използвани повери-
телни данни.
3. Атомната информация, предоставяна от
правителството на Съединените американски
щати по това споразумение, ще бъде използва-
на единствено за изготвяне и изпълнение на
отбранителните планове и дейности на НАТО,
както и за разработка на преносни системи в
общ интерес на Организацията на Северноат-
лантическия договор.
Член V
1. Спрямо атомната информация, предоста-
вяна по това споразумение, ще се прилагат всич-
ки мерки за сигурност по съответните правила
и процедури на НАТО, договореностите за си-
гурност и националното законодателство. При
опазване на атомната информация Организа-
цията на Северноатлантическия договор или
нейните държави членки не могат при никакви
обстоятелства да прилагат стандарти за сигур-
ност, по-малко стриктни от предвидените в
правилата за сигурност на НАТО и в другите
договорености за сигурност, действащи към
датата на това споразумение.
2. Създаването и координацията на програ-
ма за сигурност във всички граждански и воен-
ни структури на НАТО ще се осъществява с
пълномощията на Северноатлантическия съвет
в съответствие с процедурите, предвидени в
договореностите за сигурност.
3. Предоставянето на атомната информация
от правителството на Съединените американ-
ски щати по това споразумение ще се осъщест-
вява през съществуващите канали за предаване
на атомна информация и по канали, които мо-
гат да бъдат договорени впоследствие.
4. Атомната информация, предоставяна или
обменяна по това споразумение, не може да бъде
предоставяна или обменяна от Организацията
на Северноатлантическия договор или лица под
нейна юрисдикция с неоторизирани лица или (с
изключение на изрично предвиденото в ал. 5 от
този член) извън юрисдикцията на горепосоче-
ната организация.
5. Ако правителството на Съединените аме-
рикански щати изрично не е посочило друго,
атомната информация, предоставена от САЩ
на Организацията на Северноатлантическия
договор, може да бъде съобщавана от Орга-
низацията на Северноатлантическия договор
на нейните държави членки, доколкото е не-
обходимо за изпълнение на функциите им по
мисии на НАТО, при условие че в рамките на
отделната държава членка разпространение-
то на въпросната атомна информация се ог-
раничава само до конкретните лица, имащи
отношение към мисиите на НАТО, за които е
необходима съответната информация. Държа-
вите членки приемат, че атомна информация,
получена от Организацията на Северноатлан-
тическия договор или на друго основание по
това споразумение, не може да се предава на
неоторизирани лица или извън юрисдикция-
та на получаващата държава членка; при все
това информацията може да бъде предоставя-
на на Организацията на Северноатлантичес-
кия договор или—с разрешението на прави-
телството на Съединените американски
щати—на други държави членки, за които
такава информация е необходима във връзка
с функциите им по мисии на НАТО.
Член VI
Независимо от останалите разпоредби на
това споразумение правителството на Съеди-
нените американски щати има право да опреде-
ля рамките, в които може да се разпространява
атомната информация, предоставена на Орга-
низацията на Северноатлантическия договор
или държавите членки, има право да определя
категориите лица с право на достъп до такава
информация, както и да налага други ограниче-
ния относно разпространяването на информа-
цията, каквито счете за необходими.
Член VII
1. Страната, получила атомна информация
по това споразумение, може да я използва един-
ствено за целите, посочени в споразумението.
Всички открития или изобретения в резултат
на владеенето на такава информация от полу-
чаващата страна или лица под нейната юрис-
дикция се предоставят на правителството на
Съединените американски щати за отбранител-